Preston North End FC

Preston North End Football Club er en engelsk fotballklubb som spiller i The Championship. Klubben ble stiftet i 1880 og var en av tolv klubber som startet The Football League i 1888. «The Lilywhites», som er kallenavnet til Preston North End, spiller hjemmekampene sine på Deepdale i Preston. Byen Preston ligger i den engelske regionen Nordvest-England, omtrent fem mil nordvest for Manchester.

 Historie 
Klubben satte sitt preg på The Football League de første sesongene og tok «the double» den første sesongen. Virkelig imponerende var det at ligaen ble vunnet uten et tap, mens laget i FA-cupen ikke slapp inn et eneste mål.

Basert på alle resultatene under sine 112 sesonger i The Football League 1888-89 til 2010-11 er Preston rangert som den femte mest suksessfulle engelske fotballklubben innenlands gjennom tidene.

Selv om det ikke gikk like bra senere med Preston spilte laget i de to øverste divisjonene helt fram til 1970 da det ble nedrykk til 3. divisjon. Midt på 80-tallet hadde de sin tyngste periode, og i 1985/86 endte de tredje sist i 4. divisjon og var nær ved å havne utenfor The Football League. Siden den gang har det gått gradvis fremover, og i 1999/00 var laget igjen klar for den nest øverste divisjon i ligasystemet. 

I sesongen 2004/05 ble Preston nummer fem i Football League Championship og var dermed kvalifisert for play-off sluttspillet til Premier League. I semifinalen slo de Derby County, men West Ham United ble for sterk i finalen. Laget kvalifiserte seg til nok et sluttspill i 2005/06 da de endte som nummer fire i ligaen, men dette året ble de slått ut av Leeds United i semifinalen.

Mange viktige spillere har spilt for PNE gjennom årene, inkludert gamle storheter som Bill Shankly og Tom Finney, samt siste kjente spillere som Jon Macken, David Healy, Richard Cresswell, David Nugent, Ricardo Fuller og Graham Alexander.

Kun Notts County har spilt flere Football League-kamper enn Preston.

 Deepdale 
Deepdale Stadium ble bygget i 1860 og ble først brukt til fotball i 1878.

Deepdale er hevdet å være den lengste kontinuerlig brukt fotballbane i verden, og vil i 2011 ha vært brukt i 135 år. Det høyeste tilskuertallet er 42 684, som skjedde i april 1938 da motstanderen var Arsenal. 

Etter en fullstendig ombygging mellom 1996 og 2009 har stadion nå en kapasitet på 23 408 seter. Dagens banedimensjoner er 110 x 75 meter.

 Rivaler 
Prestons primære rivalisering er med Blackpool FC, og Lancashire-derbyet mellom de to klubbene har blitt spilt nesten 100 ganger på tvers av fire divisjoner i seriefotballen.

Preston har også lokale rivaliseringer med Lancashire klubbene Burnley og Blackburn Rovers og i mindre grad Bolton Wanderers og Wigan Athletic. De har også hatt sammenstøt med Derby County, som mange fans mener er deres største historiske rivaler, sammen med Carlisle United og Sheffield United. De har også fortsatt en stor rivalisering med Leeds United etter at mange av førstelagspillerne dro til Leeds United rundt 2004, noe som forårsaket mye motvilje mot dem, og også et bittert "play off" tap mot dem 3-1 sammenlagt hvor United fullførte andre omgang med bare ni mann. Preston beseiret nylig Leeds 6-4, hvor de kom tilbake fra 1-4 og ble det første laget som noensinne scoret seks mål på Elland Road.

 Meritter 
 Ligamester (2): 1888/89, 1889/90
 FA-cupen (2): 1889, 1938
 Nr. 2 i 1. divisjon: 1890/91, 1891/92, 1892/93, 1905/06, 1952/53 og 1957/58. 
 Vinner av 2 divisjon: 1903/04, 1912/13 og 1950/51.
 Nr. 2 i 2. divisjon: 1914/15 og 1933/34.
 Vinner av 3 divisjon: 1970/71.
 Vinner av 2 divisjon (gammel 3 divisjon): 1999/00.
 Vinner av 3 divisjon (gammel 4 divisjon): 1995/96.
 Nr. 2 i 4. divisjon: 1986/87.
 Finalist i FA-cupen: 1888, 1922, 1937, 1954 og 1964.
 Beste resultat i Ligacupen: 4. runde i 1963, 1966, 1972, 1981 og 2003.
 Finalist i Charity Shield: 1938.

 Spillerstall 
Oppdatert 23. september 2024.
Preston North End FC Player Profiles

 Utlånte spillere 

 Engelske landslagsspillere 
Siden klubben ble stiftet i 1880 har Preston North End hatt 14 engelske landslagsspillere. Til sammen har disse spilt 120 kamper og scoret 50 mål for England. I 119 av kampene har spilleren fra Preston vært med fra start, og i fire kamper har det engelske landslaget har hatt en kaptein som representerte Preston North End på klubbnivå.

Nr.LandslagsspillerNavnAntall kamperAntall starterInnbytterKapteinMålTidsrom1Nr. 130Frederick Dewhurst99001113/03·1886 - 23/02·18892Nr. 134Robert Howarth4400005/02·1887 - 06/04·18913Nr. 145John Goodall4400304/02·1888 - 13/04·18894Nr. 148Robert Holmes7703007/04·1888 - 09/03·18955Nr. 221Francis Becton1100009/03·1895 - 09/03·18956Nr. 306Richard Bond5500225/02·1905 - 07/04·19067Nr. 370Joseph McCall5501117/03·1913 - 23/10·19208Nr. 418Archibald Rawlings1100021/05·1921 - 21/05·19219Nr. 466William Roberts2200201/11·1923 - 03/03·192410Nr. 624George Holdcroft2200017/10·1936 - 18/11·193611Nr. 661Tom Finney7676003028/09·1946 - 22/10·195812Nr. 663Robert Langton2200026/09·1948 - 13/05·194913Nr. 709Thomas Thompson1100006/04·1957 - 06/04·195714Nr. 1148David Nugent1010128/03·2007 - 28/03·2007

 Managere 
Kun managere i fast stilling er tatt med, ikke midlertidige managere.
ManagerPeriodeManagerPeriodeManagerPeriodeCharlie Parker(1906–1915)Harry Catterick(1975–1977)Billy Davies(2004–2006)Vincent Hayes(1919–1923)Nobby Stiles(1977–1981)Paul Simpson(2006–2007)Jim Lawrence(1923–1925)Tommy Docherty(1981)Alan Irvine(2007–2009)Frank Richards(1925–1927)Gordon Lee(1981–1983)Darren Ferguson(2010)Alex Gibson (1927–1931)Alan Kelly(1983–1985)David Unsworth(2010–2011)Lincoln Hayes(1931–1932)Tommy Booth(1985–1986)Phil Brown(2011)Tommy Muirhead(1936–1937)Brian Kidd(1986)Graham Westley(2012–2013)Will Scott(1949–1953)John McGrath(1986–1990)Simon Grayson(2013–2017)Scot Symon (1953–1954)Les Chapman(1990–1992)Alex Neil(2017–)Frank Hill (1954–1956)Sam Allardyce(1992)Cliff Britton (1956–1961)John Beck(1992–1994)Jimmy Milne (1961–1968)Gary Peters(1994–1998)Bobby Seith (1968–1970)David Moyes(1998–2002)Alan Ball Sr. (1970–1973)Kelham O'Hanlon(2002)Bobby Charlton (1973–1975)Craig Brown(2002–2004)

 Litteratur 
 Rollin, Jack (1998): ROTHMANS BOOK OF FOOTBALL RECORDS. Headline Book Publishing, London. ISBN 0-7472-1954-0
 Rollin, Glenda & Rollin, Jack (2006): SKYSPORTS FOOTBALL YEARBOOK 2006-07. Headline Book Publishing, London. ISBN 0-7553-1526-X

 Referanser 

 Eksterne lenker 

  Klubbens offisielle hjemmeside
  Klubbside fra BBC
  Oversikt over klubbens resultater i liga og cup 
  Uavhengig nettsted om Preston North End (PNE-Online)
  Uavhengig nettsted om Preston North End (PNEFans) 
  Uavhengig nettsted om Preston North End (Preston North End-Mad)
  Nettsted om Preston North End (Proud Preston)
  Oversikt over engelske landslagsspillere (England Football Online)
  Klubbside fra Soccerbase
  Hjemmesiden til Preston North Ends irske supporterklubb
  Hjemmesiden til Preston North Ends norske supporterklubb

Kategori:Fotballag i England
Kategori:Lancashire
Kategori:Fotballag etablert i 1881
Kategori:Sport i England i 1881